text: किसान अभी तक प्रधानमंत्री फसल बीमा योजना (PMFBY) के ब्योरे से अनजान हैं। वेदर रिस्क मैनेजमेंट सर्विसेज प्राइवेट लिमिटेड (WRMS) के एक सर्वे में यह तथ्य सामने आया है। हालांकि, सरकार और बीमा कंपनियां इसकी पहुंच बढ़ाने का प्रयास कर रही हैं। सर्वे में कहा गया है कि कई राज्यों में इस योजना के तहत नामांकित किसान काफी संतुष्ट हैं। इसकी वजह किसानों को सहायता के लिए उचित तरीके से क्रियान्वयन और बीमा कंपनियों की भागीदारी व बीमित किसानों के एक बड़े प्रतिशत को भुगतान मिलना शामिल है।